 UDRUŽENJE LIKOVNIH STVARALACA TRAVNIK

**11. JESENJI SALON 2012.**

Zavičajni muzej

T r a v n i k

22.XI 2012. četvrtak u 19,00 sati

izložba otvorena do 9.XII 2012.

 Pred nama je izložba „Jesenji salon 2012.“. Višegodišnju tradiciju nastavlja 18 članova Udruženja likovnih stvaralaca Travnik, oni ne posustaju. Pored svega što nam se dešava u ovom vremenu, oni nađu vremena za stvaranje. Koliko će to stvaranje ostaviti traga u travničkoj kulturi ostaje da se vidi. No, sigurno je da danas, oni svojim predstavljanjem uspjevaju da nas okupe, da zajedno analiziramo njihova djela, da bude u nama osjećaj ljepote i nade. Treba napomenuti, da ovom manifestacijom podvlače crtu na ovogodišnju aktivnost udarnih programa, a to su: „Proljetni salon 2012.“, Drugo bijenale Međunarodne likovne kolonije – Travnik 2012. i izložba radova nastalih na likovnoj koloniji.

 ULST je osnovano 1972.godine. Preregistrovano je 2002.godine i od tada uspješno djeluje u kontinuitetu s već svim prepoznatljivim aktivnostima.

 Prije deset godina, na obnovljenom Likovnom salonu koji je otvoren 20.11.2002.godine, sudjelovao je 31 slikar, što je tada izazvalo veliki interes građana i predstavljalo svojevrsnu senzaciju. Članovi ULST-a se trude da tradicija opstane na njihovu radost i zadovoljstvo građana.